CELEX: 32019D1886
Language: sk
Date: 2019-11-07 00:00:00
Title: Vykonávacie rozhodnutie Komisie (EÚ) 2019/1886 zo 7. novembra 2019, ktorým sa mení rozhodnutie 2010/346/EÚ, pokiaľ ide o regionalizáciu Rumunska na účely uplatňovania ochranných opatrení proti infekčnej anémii koní [oznámené pod číslom C(2019) 7873] (Text s významom pre EHP)

11.11.2019   
               
               
                  SK
               
               
                  Úradný vestník Európskej únie
               
               
                  L 290/26
               
            
         VYKONÁVACIE ROZHODNUTIE KOMISIE (EÚ) 2019/1886
         zo 7. novembra 2019,
         ktorým sa mení rozhodnutie 2010/346/EÚ, pokiaľ ide o regionalizáciu Rumunska na účely uplatňovania ochranných opatrení proti infekčnej anémii koní
         [oznámené pod číslom C(2019) 7873]
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
         keďže:
         
                     (1)
                  
                  
                     Infekčná anémia koní (ďalej len „IAK“) je vírusové ochorenie, ktoré postihuje výlučne zvieratá čeľade koňovité (Equidae). Inkubačná lehota ochorenia trvá zvyčajne jeden až tri týždne, môže však trvať až tri mesiace. Nakazené zvieratá čeľade koňovité sú nositeľmi infekcie po celý život a môžu ju prenášať na iné zvieratá čeľade koňovité. Nákaza IAK sa väčšinou navonok neprejavuje, pokiaľ smrť nenastane v dôsledku náhleho zhoršenia klinického stavu v priebehu virémie, a z toho dôvodu je pravdepodobnosť prenosu značne zvýšená. Nákaza sa prenáša krvou nakazeného zvieraťa čeľade koňovité, šíria ju ovady pri prerušovanom cicaní krvi koní a prenáša sa aj in utero na plod. Hlavnými spôsobmi rozsiahleho šírenia tohto ochorenia je presun nakazených zvierat, ich spermy, vajíčok a embryí a používanie kontaminovaných injekčných ihiel alebo infúzií krvných produktov, ktoré obsahujú vírus.
                  
               
                     (2)
                  
                  
                     IAK je ochorenie, ktoré sa musí povinne oznamovať v súlade s prílohou I k smernici Rady 2009/156/ES (2). Okrem toho sa v smernici Rady 82/894/EHS (3) stanovuje, že Komisii a ostatným členským štátom je potrebné oznamovať výskyt IAK prostredníctvom systému na oznamovanie chorôb zvierat (ďalej len „ADNS“).
                  
               
                     (3)
                  
                  
                     Na rozdiel od situácie týkajúcej sa zdravia zvierat v iných členských štátoch je IAK v určitých častiach Rumunska endemickým ochorením a národný program eradikácie ešte nie je dokončený. Preto sa v rozhodnutí Komisie 2010/346/EÚ (4) stanovili ochranné opatrenia proti infekčnej anémii koní v Rumunsku.
                  
               
                     (4)
                  
                  
                     Na zasadnutí Stáleho výboru pre rastliny, zvieratá, potraviny a krmivá, ktoré sa konalo v júni 2019, však príslušné rumunské orgány predložili ostatným členským štátom a Komisii správu o situácii, pričom z danej správy vyplynulo, že v súvislosti s eradikáciou choroby vo všeobecnosti došlo k pokroku a určité časti Rumunska zostali viac ako 12 mesiacov bez výskytu tejto choroby alebo že prevalencia choroby zostala v rámci limitov, ktoré sa zaznamenali na regionálnej úrovni v iných členských štátoch. Preto je vhodné vymedziť časť územia Rumunska, v prípade ktorej sa majú uplatňovať ochranné opatrenia stanovené v rozhodnutí 2010/346/EÚ.
                  
               
                     (5)
                  
                  
                     Príloha k rozhodnutiu 2010/346/EÚ by sa preto mala zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha k rozhodnutiu 2010/346/EÚ sa nahrádza prílohou k tomuto rozhodnutiu.
         
         
            Článok 2
            Toto rozhodnutie je určené členským štátom.
         
         
            V Bruseli 7. novembra 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 224, 18.8.1990, s. 29.
         
            (2)  Smernica Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (Ú. v. EÚ L 192, 23.7.2010, s. 1).
         
            (3)  Smernica Rady 82/894/EHS z 21. decembra 1982 týkajúca sa hlásenia nákaz zvierat v Spoločenstve (Ú. v. ES L 378, 31.12.1982, s. 58).
         
            (4)  Rozhodnutie Komisie 2010/346/EÚ z 18. júna 2010 o ochranných opatreniach proti infekčnej anémii koní v Rumunsku (Ú. v. EÚ L 155, 22.6.2010, s. 48).
      
      
         
            PRÍLOHA
            
               
                  
                     „„PRÍLOHA
                     Regióny uvedené v článku 1 ods. 1 písm. a):
                     
                                 
                                    Členský štát
                                 
                              
                              
                                 
                                    Región
                                 
                              
                              
                                 
                                    Poznámka
                                 
                              
                           
                                 Rumunsko
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureş
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureş
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Braşov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș–Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               ““